《代州》
清代·周京

青峦万壑锁岩疆，旧绕楼烦古战场。冷碛雨收秋草绿，大荒日落寒云黄。

滹沱河去包并冀，句注山横下狄羌。惟有年年关外雁，不妨迢递到衡阳。

作者简介：（1677—1749）浙江钱塘人，字西穆，一字少穆，号穆门，晚号东双桥居士。廪贡生，考授州同知。乾隆元年荐博学鸿词，称疾不就试。工书，有诗名。有《无悔斋集》等。